МэшбащIэ Исхьэкъ хуэгъэзауэ
ТхакIуэ, жылагъуэ лэжьакIуэ цIэрыIуэм йохъуэхъу КъБР-м и Iэтащхьэ КIуэкIуэ Юрий
«Адыгейм, Къэрэшей-Шэрджэсым, Къэбэрдей-Балъкъэрым я цIыхубэ тхакIуэ, къэрал, жылагъуэ лэжьакIуэ цIэрыIуэ МэшбащIэ Исхьэкъ Шумахуэ и къуэм си гуапэу сохъуэхъу илъэс 85-рэ зэрырикъуамкIэ.
КъызыхэкIа лъэпкъым и къуэ пэж Исхьэкъ Шумахуэ и къуэм къыпхуэмылъытэным хуэдизу лэжьыгъэшхуэ зэфIегъэкI ди къэрал иным ис лъэпкъ псоми яку дэлъ зэпыщIэныгъэфIхэр гъэбыдэнымрэ абыхэм зегъэужьынымрэ яхуэгъэзауэ. Илъэс куэд япэкIэ, 1953 гъэм, къыдэкIауэ щыта «Къаруушхуэ зыбгъэдэлъ цIыхухэр» абы и япэ тхылъым адыгэ литературэм хуэфэщэн увыпIэ щиубыдащ. Абы иужь лъандэрэ тхакIуэ Iэзэм и Iэдакъэ къыщIэкIащ ди хэкуми нэгъуэщI къэралхэми яхуэфэщэн пщIэ щызыгъуэта тхыгъэу пщIы бжыгъэхэр. Адыгэ литературэми Урысейм щыпсэу адрей лъэпкъ куэдхэм я литературэми зегъэужьынымкIэ Исхьэкъ Шумахуэ и къуэм зэфIигъэкIар къыпхуэмылъытэным хуэдизу инщ. Илъэс 50-м щIигъуауэ ар зэхъуэкI хэмыту мэлажьэ Адыгейм и ТхакIуэхэм я союзым и тхьэмадэу.
ЦIыхубэм хуэфащэ пщIэ хуащIащ Урысейм и Жылагъуэ палатэм, Дунейпсо Адыгэ Хасэм и Нэхъыжьхэм я советым хэту абы жыджэру иригъэкIуэкIа жылагъуэ лэжьыгъэм. Адыгэхэр ирогушхуэ лъэпкъым и къуэ гъуэзэджэм и ехъулIэныгъэхэм.
ГъащIэм куууэ зэрыщыгъуазэм, жылагъуэ-политикэ Iуэхухэр къызэрыгурыIуэм къыхэкIыу абы зэманым къыдэкIуэ гугъуехь нэхъ ин дыдэхэри тэмэму зэхегъэкIыф.
МэшбащIэ Исхьэкъ ноби жыджэрщ, ефIэкIуэныгъэм, Урысейм ис лъэпкъхэм я зэкъуэтыныгъэр гъэбыдэным толажьэ.
Сохъуахъуэ абы узыншагъэ, ефIэкIуэныгъэ иIэну, творческэ лэжьыгъэшхуэр иджыри илъэс куэдкIэ иригъэкIуэкIыну».
КъБР-м и Iэтащхьэмрэ Правительствэмрэ я пресс-IуэхущIапIэ.
